CELEX: 32005R1037
Language: et
Date: 2005-07-01 00:00:00
Title: Komisjoni määrus (EÜ) nr 1037/2005, 1. juuli 2005, millega kehtestatakse ICESi VIII alapiirkonna anšoovisevarude kaitsmise ja taastamise erakorralised meetmed

2.7.2005   
            
            
               ET
            
            
               Euroopa Liidu Teataja
            
            
               L 171/24
            
         KOMISJONI MÄÄRUS (EÜ) nr 1037/2005,
   1. juuli 2005,
   millega kehtestatakse ICESi VIII alapiirkonna anšoovisevarude kaitsmise ja taastamise erakorralised meetmed
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 7 lõiget 1,
   ning arvestades järgmist:
   
               (1)
            
            
               Rahvusvahelise Mereuurimise Nõukogu (ICES) uue teadusliku teabe kohaselt on vaja võtta kiireloomulisi meetmeid ICESi VIII alapiirkonna anšoovisevarude kaitseks ja taastamiseks. Seepärast tuleks püük viivitamata kolmeks kuuks lõpetada.
            
         
               (2)
            
            
               Komisjon annab keeluperioodi jooksul pärast konsulteerimist kalanduse teadus-, tehnika- ja majanduskomiteega hinnangu püügikeelu läbivaatamise kohta.
            
         
               (3)
            
            
               Seepärast on asjakohane, et komisjon võtaks omal algatusel erakorralisi meetmeid anšoovisevarude kaitseks,
            
         ON VASTU VÕTNUD KÄESOLEVA MÄÄRUSE:
   Artikkel 1
   Anšoovisepüük ICES VIII alapiirkonnas keelatakse. Samuti on keelatud ICESi VIII alampiirkonnast püütud anšoovist pardale jätta, ümber laadida ja lossida alates käesoleva määruse jõustumise kuupäevast.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse kolm kuud.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. juuli 2005
      
         
            Komisjoni nimel
         
         
            komisjoni liige
         
         Joe BORG
      
   
   
      (1)  EÜT L 358, 31.12.2002, lk 59.